ai4bharat/Pralekha huggingface dataset:
நித்தி ஆயோக்
மகளிர் தொழில் முனைவோர் தளத்தை ஊக்குவிக்க சுஷாந்த் சிங் ராஜ்புத் உடன் நிதி ஆயோக் ஒப்பந்தம்
நிதி ஆயோக்கின் முன்முயற்சி திட்டமான மகளிர் தொழில் முனைவோர் தளத்துக்கு ஆதரவும், ஒத்துழைப்பும் அளிக்கும் வகையில் பிரபல ஊடக ஆளுமையும் தொழிலதிபருமான திரு. சுஷாந்த் சிங் ராஜ்புத் உடன் நோக்க அறிக்கை ஒப்பந்தம் கையெழுத்திடப்பட்டதாக நிதி ஆயோக் அறிவித்துள்ளது.
நிதி ஆயோக் தலைமை செயல் அதிகாரி திரு. அமிதாப் காந்த் முன்னிலையில் நிதி ஆயோக் தொழில் ஆலோசகர் அன்னா ராய் மற்றும் திரு. சுஷாந்த் சிங் ராஜ்புத் இந்த ஒப்பந்தத்தில் கையெழுத்திட்டனர்.
அரசின் முன்முயற்சிகளைப் பிரபலப்படுத்துவதில் இளைஞர்கள் முன்னோடிகளாகத் திகழ வேண்டியதன் முக்கியத்துவத்தை குறிப்பிட்ட திரு. அமிதாப் காந்த், “நிதி ஆயோக் எப்போதும் இளைஞர்களை அணுகுவதன் முக்கியத்துவத்தை உணர்ந்துள்ளதுடன் அவர்களை அரசின் பல்வேறு கொள்கைகளை செயல்படுத்துவதில் பங்கேற்குமாறு அழைப்பு விடுத்து வருகிறது. சுஷாந்த் சிங் ராஜ்புத் தமது கடின உழைப்பு மூலம் இளைஞர்களின் முன்னோடியாகத் திகழ்கிறார். நாட்டின் வளர்ச்சியை வடிவமைப்பதில் ஆற்றலுடன் மக்களிடம் எழுச்சியை ஏற்படுத்தியும் வருகிறார். மகளிர் தொழில் முனைவோர் தளத்தின் தூதுவராக விளங்குவதன் மூலம் ஏற்கனவே ஆயிரம் மகளிர் தொழில் முனைவோர் இதில் சேர்வதற்கு வழி ஏற்படுத்தி உள்ளார். இந்த கூட்டு முயற்சி இந்த இயக்கத்தை மேலும் எழுச்சி மிக்கதாக மாற்றி, நாட்டில் மகளிர் தொழில் தொடங்குவதற்கான சூழலை உருவாக்கும்” என்று கூறினார்.
நிதி ஆயோக்குடன் தமது தொடர்பு பற்றி குறிப்பிட்ட திரு. சுஷாந்த் சிங் ராஜ்புத், “நிதி ஆயோக்குடன் தொடர்பு கொண்டு இந்தியாவின் மாற்றத்திற்கான பயணத்தில் பங்கு வகிப்பதில் நான் பெருமிதம் அடைகிறேன். மகளிர் தொழில் முனைவோர் தளத்தின் மூலமாக நாட்டில் ஆயிரக்கணக்கான பெண்களுக்கு அதிகாரமளிக்கும் அளப்பரிய பணியை நிதி ஆயோக் செய்து வருகிறது. எளிதான டிஜிட்டல் பண பரிவர்த்தனைக்கான பீம் செயலியை அறிமுகப்படுத்தியதன் மூலம் பணமற்ற பொருளாதாரத்தை உருவாக்குவதில் பெரும் பங்கு வகிக்கிறது. வணிகத் தூதுவர் என்ற முறையில் டிஜிட்டல் இந்தியா இயக்கத்தை பிரபலப்படுத்தவும், இந்திய மகளிர் தொழில் முனைவோருக்கு ஆதரவளிக்கவும் ஒரு வாய்ப்பை நிதி ஆயோக் எனக்கு வழங்கியுள்ளது” என்று கூறினார்.
மேலும் விவரங்களுக்கு www.pib.nic.in என்ற இணையதளத்தைப் பார்க்கவும்.
(Visitor Counter : 136
பாதுகாப்பு அமைச்சகம்
ராணுவ துணை தளபதி வடக்கு தளத்தில் உள்ள முன்கள பகுதிகளை பார்வையிட்டார்
எல்லைக் கட்டுப்பாட்டு கோடு மற்றும் அருகிலுள்ள பகுதிகளில் பாதுகாப்பு நிலைமையை ஆய்வு செய்வதற்காக ஜம்மு காஷ்மீர் யூனியன் பிரதேசத்தில் உள்ள வடக்கு ராணுவ தளத்தின் முன்கள பகுதிகளுக்கு மூன்று நாள் பயணமாக ராணுவ துணை தளபதி லெப்டினென்ட் ஜெனரல் சி பி மொகந்தி சென்றார்.
செயல்பாட்டு தயார்நிலை, தொழில்நுட்பத்தின் பயன்பாடு, பாதுகாப்பு படைகளின் பல்வேறு பிரிவுகள், உள்ளாட்சி நிர்வாகம் மற்றும் உள்ளூர் மக்களுக்கிடையேயான ஒத்துழைப்பு உள்ளிட்டவை குறித்து ராணுவ துணை தளபதிக்கு அதிகாரிகள் விளக்கினர்.
படையினரிடயே உரையாடிய ராணுவ துணை தளபதி, எச்சரிக்கையாக இருக்க வேண்டிய தேவை குறித்தும், எல்லைக் கட்டுப்பாட்டு கோட்டுக்கு அப்பால் இருந்து வரும் தீய செயல்களுக்கு எதிர்வினை ஆற்றுவதற்கு தயாராக இருக்க வேண்டிய அவசியம் குறித்தும் அவர்களுக்கு எடுத்துரைத்தார்.
நாட்டில் அமைதி நிலவ உளவு தகவல்கள் அடிப்படையிலான ஒருங்கிணைந்த நடவடிக்கைகள் தொய்வின்றி எடுக்கப்பட வேண்டும் என்றும் அவர் வலியுறுத்தினார்.
கொவிட் பெருந்தொற்றுக்கு இடையிலும் ராணுவத்தின் தயார்நிலையை அவர் பாராட்டினார். கொவிட்-19 பெருந்தொற்றின் சவால்களை எதிர்கொள்வதற்கான தேசிய முயற்சிகளுக்கு உறுதுணையாக இந்திய ராணுவம் உறுதியாக நிற்பதாக அவர் தெரிவித்தார்.
ஜம்மு காஷ்மீர் மற்றும் லே யூனியன் பிரதேசங்களில் இந்திய ராணுவம் எடுத்து வரும் அனைத்து நடவடிக்கைகள் குறித்தும் ராணுவ துணை தளபதிக்கு விளக்கப்பட்டது. ராணுவம், விமானப் படை, துணை ராணுவம், உள்ளாட்சி நிர்வாகம் மற்றும் மத்திய காவல் அமைப்புகளுக்கிடையேயான ஒத்துழைப்பை அவர் பாராட்டினார். சிறப்பான பணியை தொடருமாறும் அனைவரையும் அவர் கேட்டுக்கொண்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731949
----
(Visitor Counter : 217
சிறப்பு சேவைகள் மற்றும் கட்டுரைகள்
எஸ்எஸ்சி சார்பில் பிரிவு XI/2023/பல்வேறு பதவிகளுக்கு ஆன்லைன் மூலம் விண்ணப்பங்கள் வரவேற்கப்படுகின்றன, மார்ச் 27-ம் தேதி கடைசிநாள்
எஸ்எஸ்சி சார்பில் பிரிவு XI/2023/ பதவிகளுக்கு ஆன்லைன் மூலம் தேர்வு எழுத விண்ணப்பங்களை சமர்ப்பிக்க கடைசிநாள் 27.03.2023 மற்றும் ஆன்லைன் மூலம் தேர்வுகட்டணம் செலுத்துவதற்கு கடைசிநாள் 28.03.2023.
மத்திய அரசின் தென்மண்டல பணியாளர் தேர்வாணையமான எஸ்எஸ்சி, பல்வேறு அமைச்சகங்கள், துறைகள், மத்திய அரசு நிறுவனங்கள் ஆகியவற்றில் 549 பிரிவுகளில் பல்வேறு பணிகளுக்கான 5,369 காலியிடங்களுக்கு  கணினி மூலம் தேர்வு நடைபெற உள்ளது. மேலும் 58 பிரிவுகளில் 455 காலியிடங்கள் தென் மண்டலத்தில்  நிரப்பப்பட உள்ளன. அதாவது 22 பிரிவுகள் பட்டதாரி அளவிலும், 19 மேல்நிலைப்பள்ளி அளவிலும், 17 மெட்ரிக் அளவிலான கல்வித்தகுதி அடிப்பைடையிலும் இந்த பணியிடங்கள் நிரப்பப்பட உள்ளன.
பிரிவு XI/2023/ பதவிகளுக்கானத் தேர்வு குறித்த தகவல்களான பதவி குறித்த விவரங்கள், வயது வரம்பு, தேவையானக் கல்வித்தகுதி, தேர்வுக்கட்டணம், தேர்வுமுறை, எவ்வாறு விண்ணப்பிக்க வேண்டும் போன்ற பல்வேறு விவரங்கள் இந்தப் பணியிடங்களுக்கான அறிவிப்பில் தெரிவிக்கப்பட்டுள்ளது.
தெற்கு மண்டலத்தில் கணினி மூலம் நடத்தப்படும் இந்த தேர்வு 2023 ஜுன்-ஜுலை மாதங்களில், 22 மையங்களில் / நகரங்களில் நடைபெறுகிறது. அதாவது ஆந்திரப்பிரதேச மாநிலத்தில் 11 மையங்ளிலும், புதுச்சேரியில் 1 மையத்திலும், தமிழ்நாட்டில் 8 இடங்களிலும், தெலங்கானாவில் 3 மையங்களிலும் நடைபெறுகின்றன.
விண்ணப்பதாரர்களின் நலன் கருதி இந்தசெய்திக் குறிப்பு வெளியிடப்படுவதாக பணியாளர் தேர்வாணயத்தின் தென்மண்டல இயக்குநர் திரு கே நாகராஜா தெரிவித்துள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஏப்ரல் 21 குடிமைப்பணிகள் தினத்தன்று பொது நிர்வாகத்தில் சிறந்து விளங்கியவர்களுக்கு பிரதமர் திரு நரேந்திர மோடி விருதுகளை வழங்கவிருக்கிறார்
மத்திய அமைச்சர் டாக்டர் ஜிதேந்திர சிங் குடிமைப் பணிகள் தின நிகழ்ச்சியை நாளை தொடங்கி வைப்பார்
நிர்வாக சீர்திருத்தம் மற்றும் பொதுமக்கள் குறைதீர்ப்புத் துறையும், ஊழியர் நலன் பொதுமக்கள் குறைதீர்ப்பு மற்றும் ஓய்வூதியங்கள் அமைச்சகமும் 2022 ஏப்ரல் 20, 21 தேதிகளில் இரண்டு நாள் குடிமைப் பணிகள் தின நிகழ்வுக்கு ஏற்பாடு செய்துள்ளன.
இந்த ஆண்டு தெரிவு செய்யப்பட்ட 5 முன்னுரிமை திட்டங்களுக்கு 10 விருதுகளும், புதிய கண்டுபிடிப்புகளுக்காக மத்திய / மாநில அரசுகள் / மாவட்டங்களின் அமைப்புகளுக்கு 6 விருதுகளும் வழங்கப்படவுள்ளன.
நாளை  நடைபெறவுள்ள தொடக்க நிகழ்வில், அறிவியல், தொழில்நுட்பத் துறை இணையமைச்சர் , பிரதமர் அலுவலகம், ஊழியர் நலன் பொதுமக்கள் குறைதீர்ப்பு மற்றும் ஓய்வூதியங்கள் துறை இணையமைச்சர் டாக்டர் ஜிதேந்திர சிங் தலைமை விருந்தினராக பங்கேற்பார்.
2019, 2020, 2021 ஆகிய ஆண்டுகளில் தெரிவு செய்யப்பட்ட முன்னுரிமை திட்டங்கள் மற்றும் புதிய கண்டுபிடிப்புகளுக்கு வழங்கப்பட்ட விருதுகளுக்கான முன்முயற்சிகள் குறித்த கண்காட்சியை டாக்டர் ஜிதேந்திர சிங் தொடங்கி வைப்பார். இதைத் தொடர்ந்து, இரண்டு கருத்தரங்கு அமர்வுகள் நடைபெறும். ‘தொலைநோக்கு இந்தியா @ 2047- நிர்வாகம்’ என்ற அமர்வுக்கு டாக்டர் ஜிதேந்திர சிங் தலைமை தாங்குவார். ‘தற்சார்பு இந்தியா-ஏற்றுமதிகள் மீதான கவனம்’ என்ற 2-ஆவது அமர்வுக்கு மத்திய தொழில் வர்த்தகத் துறை அமைச்சர் திரு பியூஷ்கோயல் தலைமை வகிப்பார்.
ஏப்ரல் 21 குடிமைப்பணிகள் தினத்தன்று பொது நிர்வாகத்தில் சிறந்து விளங்கியவர்களுக்கு பிரதமர் திரு நரேந்திர மோடி விருதுகளை வழங்கவிருக்கிறார். இந்த நிகழ்ச்சியின் போது, வெற்றிக் கதைகள் அடங்கிய முன்னுரிமை திட்டங்கள் மற்றும் புதிய கண்டுபிடிப்புகள் குறித்த மின்னணு புத்தகத்தை பிரதமர் வெளியிடுவார். மேலும், விருதுபெறும் முன்முயற்சிகள் குறித்த திரைப்படமும் திரையிடப்படும்.
மேலும் விவரங்களுக்கு, இந்த ஆங்கில செய்திக் குறிப்பை காணவும்.. https://pib.gov.in/PressReleseDetail.aspx?PRID=1818113
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 172.68 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 172.68 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 10.98 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1800419
குடியரசுத் துணைத் தலைவர் செயலகம்
அரசியலமைப்பை விட உயர்ந்தது எதுவும் இல்லை: குடியரசுத் துணைத் தலைவர்
அரசியலமைப்பை விட உயர்ந்தது எதுவும் இல்லை எனவும், அரசின் 3 அங்கங்களான பேரவை , நிர்வாகம், நீதித்துறை ஆகியவை அரசியலமைப்புக்கு உட்பட்டு செயல் பட வேண்டும் என குடியரசுத் துணைத் தலைவர் திரு. வெங்கையா நாயுடு கூறினார்.
குஜராத் கெவாடியாவில் நடந்த, அகில இந்திய நாடாளுமன்ற, சட்டமன்ற பேரவை தலைவர்களின் 80வது கூட்டத்தில் குடியரசுத் துணைத் தலைவர் திரு வெங்கையா நாயுடு பேசியதாவது:
அரசின் மூன்று அங்கங்களான பேரவை, நிர்வாகம், நீதித்துறை ஆகியவை நாட்டின் வளர்ச்சிக்காக இணக்கத்துடனும், பரஸ்பர மரியாதையுடனும் செயல்பட வேண்டும். இந்த மூன்று அங்கங்களும், மற்றவற்றின் களத்தில் அத்துமீறும் சம்பவங்கள் கவலையளிக்கின்றன.
பேரவைத் தலைவர்கள், ஜனநாயக கோயிலின் மிக உயர்ந்த பூசாரிகள். அவர்கள் இந்த ஜனநாயக கோயில்களின் புனிதத்தன்மையை உறுதி செய்ய வேண்டும். பேரவைகள் ஜனநாயகத்தின் தூண்கள். அவைதான் நிர்வாகம் மற்றும் நீதித்துறை செயல்பாடுகளுக்கு அடித்தளம் அமைக்கின்றன. சமீப ஆண்டு காலமாக மக்களின் கருத்துக்கள், சட்ட அமைப்புகளுக்கும், சட்டத்தை இயற்றுபவர்களுக்கும் எதிராக திரும்பி கொண்டிருக்கின்றன. அவையில் நடைபெறும் இடையூறுகள், அவைக்கும் உள்ளேயும், வெளியேயும் மக்கள் பிரதிநிதிகளின் நடத்தைகள், குற்ற பின்னணிகள், தேர்தலில் பண பலம் அதிகரிப்பு ஆகியவைதான் மக்களின் எதிர்மறையான கருத்துக்கு காரணங்கள்.
மாநிலங்களவையில் கேள்வி நேரம் மதியம் 12 மணிக்கு மாற்றப்பட்டும், இடையூறு காரணமாக கேள்வி நேரம் வீணாகிறது. விவாதம், ஆலோசனை, தீர்மானம் ஆகியவற்றால்தான் ஜனநாயக கோயில்களின் கண்ணியம், புனிததன்மை, கவுரவத்தை காக்க முடியும்.
அரசின் மூன்று அங்கங்களான பேரவை, நிர்வாகம், நீதித்துறை ஆகியவை தங்களின் லட்சுமண ரேகையை தாண்டி மற்றவரின் களத்தில் அத்துமீறாமல், இணக்கத்துடன் செயல்பட வேண்டும்.
நீதித்துறைதான் மிகச் சிறந்த நிர்வாகம் அல்லது சிறந்த சட்ட அமைப்பு என கருதுவது விரும்பத்தக்கது அல்ல.
இவ்வாறு அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1675631
வணிகம் மற்றும் தொழில்துறை அமைச்சகம்
தேசிய வடிவமைப்புக் கல்வி நிறுவன  சட்டம் 2014-ல் திருத்தம் செய்ய அமைச்சரவை ஒப்புதல்
ஆந்திரபிரதேசத்தில் அமராவதி / விஜயவாடா தேசிய வடிவமைப்புக் கல்வி நிறுவனம், மத்தியப்பிரதேச மாநிலம் போபால் தேசிய வடிவமைப்புக் கல்வி நிறுவனம், அசாம் மாநிலம் ஜோர்ஹட் தேசிய வடிவமைப்புக் கல்வி நிறுவனம், அரியானா மாநிலம் குருக்ஷேத்ரா தேசிய வடிவமைப்புக் கல்வி நிறுவனம் ஆகிய நான்கு புதிய தேசிய வடிவமைப்புக் கல்வி நிறுவனங்களை தேசிய வடிவமைப்புக் கல்வி நிறுவனச் சட்டம் 2014-ன் அதிகார எல்லைக்குள் கொண்டுவரவும், அகமதாபாதில் உள்ள தேசிய வடிவமைப்புக் கல்வி நிறுவனத்திற்கு இணையாக இவற்றை தேசிய முக்கியத்துவம் வாய்ந்த கல்வி நிறுவனங்களாக அறிவிக்கவும், வகை செய்யும் என்.ஐ.டி சட்டம் 2014 திருத்த மசோதாவை நாடாளுமன்றத்தில் அறிமுகம் செய்ய பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் அனுமதி வழங்கியுள்ளது. என்.ஐ.டி விஜயவாடா என்பதை என்.ஐ.டி அமராவதி என பெயர் மாற்றம் செய்தல், முதன்மை வடிவமைப்பாளர் என்பதை பேராசிரியருக்கு இணையாக நிலை உயர்த்துதல் உள்ளிட்ட சில சிறிய திருத்தங்களை மேற்கொள்ளவும், மசோதா வகை செய்கிறது.
நாட்டின் பல்வேறு பகுதிகளில் தேசிய முக்கியத்துவம் வாய்ந்த கல்வி நிறுவனங்களாக புதிய தேசிய வடிவமைப்புக் கல்வி நிறுவனங்களை அமைப்பது, வடிவமைப்புத் துறையில் உயர்ந்த திறன் படைத்த மனிதசக்தியை உருவாக்க உதவும், இதன் பயனாக கைவினை தொழில்கள், கைத்தறி, ஊரகத் தொழில்நுட்பம், சிறு, நடுத்தர மற்றும் பெரும் தொழில்நிறுவனங்களில் நீடித்த வடிவமைப்பு தலையீடுகளை செய்வதன் மூலம் நேரடியாகவும், மறைமுகமாகவும் வேலை வாய்ப்புகள் உருவாகும். மேலும் திறன் மற்றும் நிறுவன வளர்ச்சிக்கான திட்டங்களும், மக்களைச் சென்றடையும்.
------
(Visitor Counter : 67
குடியரசுத் தலைவர் செயலகம்
குடியரசுத் தலைவரை பூட்டான் நாடாளுமன்றக் குழுவினர் சந்திப்பு
குடியரசுத் தலைவர் திருமதி திரௌபதி முர்முவை பூட்டான் நாட்டு சபாநாயகர் மதிப்பிற்குரிய திரு வாங்சுக் நம்கியால் தலைமையிலான நாடாளுமன்றக் குழுவினர் இன்று ஜனாதிபதி மாளிகையில் சந்தித்தனர்.
அந்தக் குழுவினரை வரவேற்ற குடியரசுத் தலைவர், “இந்தியா மற்றும் பூட்டான் இடையேயான பன்முகத்தன்மை, தனித்துவமான நட்பிற்கு மதிப்பளிக்கிறோம். பூட்டான் நாட்டு மக்களின் எதிர்பார்ப்புகள் மற்றும் ஆர்வங்கள் பூர்த்தி செய்யும் வகையில், மத்திய அரசு அந்நாட்டுடனான இருதரப்பு ஒத்துழைப்பை விரிவாக்கம் செய்ய தீவிரம் காட்டி வருகிறது. குறிப்பாக விண்வெளி ஒத்துழைப்பு, வேளாண்மையில் புதுமை, இளைஞர் மற்றும் விளையாட்டுத் துறை, ஸ்டார்ட் நிறுவனங்கள், புதுப்பிக்கத்தக் எரிசக்தி மற்றும் டிஜிட்டல் மேம்பாடு போன்ற துறைகளில் இரண்டு நாடுகளுக்கு இடையேயான கூட்டு நடவடிக்கைகளுக்கு புதிய பாதையில் இந்தியா பயணித்து வருகிறது. இதன் விளைவாக பூட்டான் அரசின் அனைவருக்குமான வளம் என்ற இலக்கை அடைவதற்கு இந்தியா பக்கபலமாக உள்ளது என்றார்.
வளர்ச்சியில் பின்தங்கிய நாடுகள் பட்டியலில் இருந்து 2034-ம் ஆண்டுக்குள் முன்னேறும், அதிக வருவாய் ஈட்டும் பொருளாதார நாடுகளின் பட்டியலில் பூட்டான் பயணிக்கும் என்று நம்பிக்கை தெரிவித்தார்.
இந்த வளர்ச்சிப் பாதையில் பயணம் மேற்கொள்ளும் பூட்டானுக்கு நேர்மையான, நம்பகரமான நட்பு நாடாக இந்தியா எப்போதும் இருக்கும் என்று குடியரசுத் தலைவர் கூறினார்.
பிரதமர் அலுவலகம்
டாக்டர் ஏ பி ஜெ அப்துல் கலாம் பிறந்த நாளில் இந்தியா அவரை வணங்குகிறது பிரதமர் நரேந்திர மோடி மரியாதை செலுத்தியுள்ளார்
முன்னாள் குடியரசுத் தலைவர் டாக்டர் ஏ பி ஜெ அப்துல் கலாமின் பிறந்த நாளையொட்டி, பிரதமர் திரு நரேந்திர மோடி இன்று அவருக்கு மரியாதை செலுத்தியுள்ளார்.
“21 ஆம் நூற்றாண்டில் வலிமையான மற்றும் நவீன இந்தியாவை படைக்க வேண்டும் என்பது திரு கலாமின் கனவாக இருந்தது, இதனை அடைய அவர் தனது ஒட்டுமொத்த வாழ்க்கை முழுவதும் கடுமையாக பாடுபட்டார். அவரது லட்சிய வாழ்க்கை ஒவ்வொரு இந்தியருக்கும் உத்வேகம் அளிக்கும்”.
|
|
டாக்டர் ஏ பி ஜெ அப்துல்கலாம் பிறந்த நாளில் அவருக்கு தலைதாழ்ந்த வணக்கங்கள். 21 ஆம் நூற்றாண்டில் வலிமையான மற்றும் நவீன இந்தியாவை படைக்க வேண்டும் என்பது திரு கலாமின் கனவாக இருந்தது, இதனை அடைய அவர் தனது ஒட்டுமொத்த வாழ்க்கை முழுவதும் கடுமையாக பாடுபட்டார். அவரது லட்சிய வாழ்க்கை ஒவ்வொரு இந்தியருக்கும் ஊக்கம் அளிக்கும்.
டாக்டர் ஏ பி ஜெ அப்துல் கலாம் பிறந்த நாளில் இந்தியா அவரை வணங்குகிறது
pic.twitter.com/PPgPrkqQRG
— Narendra Modi
மத்திய அமைச்சரவை
பெட்ரோலியம் மற்றும் இயற்கை வாயு துறையில் வர்த்தகம் புரிதலை எளிதாக்குவதை உயர்த்துதல்
சர்வதேச போட்டி ஏலத்திற்கு  பிறகு பகுதிகள்/ஒப்பந்தப் பரப்புகள் ஆகியவற்றை வெற்றிகரமாக ஏலம் எடுத்தவர்களுக்கு எச்.இ.எல்.பி./ஒ.ஏ.எல்.பி.-ன் கீழ் ஒப்புதல் வழங்குவதற்கு பெட்ரோலியம், இயற்கை வாயு அமைச்சர் மற்றும் நிதி அமைச்சருக்கு அதிகாரம் வழங்கும் நடைமுறைக்கு அமைச்சரவை ஒப்புதல்
வர்த்தகம் புரிதலை எளிதாக்குதல் என்ற அரசின் திட்டத்தையொட்டி பிரதமர் திரு. நரேந்திர மோடி தலைமையிலான அமைச்சரவை பெட்ரோலியம், இயற்கைவாயு அமைச்சர் மற்றும் நிதியமைச்சருக்குச் சர்வதேசப் போட்டி ஏலத்திற்கு  பிறகு பகுதிகள்/ஒப்பந்தப் பரப்புகள் ஆகியவற்றை வெற்றிகரமாக ஏலம் எடுத்தவர்களுக்கு ஹைட்ரோ கார்பன் துரப்பணம் மற்றும் உரிமக் கொள்கையின் . கீழ் அதிகாரம் வழங்குவதற்கு ஒப்புதல் அளித்தது. அதிகாரம் பெற்ற அமைச்சர்கள் குழு  பரிந்துரையின் அடிப்படையில் இந்த நடவடிக்கையை அமைச்சரவை எடுத்தது. எச்.இ.எல்.பி திட்டத்தின் கீழ் இரண்டு ஆண்டுகளுக்கு ஒரு முறை பகுதிகள் ஏலம் மூலம் வழங்கப்பட வேண்டும். எனவே இவ்வாறு அமைச்சர்களுக்கு அதிகாரம் வழங்குவதால் பகுதிகளை ஏலதாரருக்கு வழங்குவதற்கான நடைமுறையில் முடிவெடுத்தல் பணி விரைவுபடுத்தப்படும். மேலும் வர்த்தகம் புரிதலை எளிதாக்கும் திட்டத்திற்கும் உத்வேகம் கிடைக்கும்.
தாக்கம்:
என்.இ.எல்.பி. கொள்கையின் கீழ், இ.சி.எஸ். அமைப்பு ஏல மதிப்பீடு தரத்தை  பரிசீலிக்கிறது, தேவைப்படும்போது ஏலதாரர்களிடையே பேச்சுவார்த்தை நடத்துகிறது, பொருளாதார விவகாரங்களுக்கான அமைச்சரவை குழு -க்கு பகுதிகள் வழங்குவதற்கான பரிந்துரையை அளிக்கிறது.  பகுதிகள் வழங்குவதற்கு அனுமதியை அளிக்கிறது. அமைச்சகங்களுக்கு இடையிலான ஆலோசனை  உள்ளிட்ட இந்த அனைத்து நடைமுறைகளும் மிகவும் எளிதாகவும், அதிக காலம் பிடிப்பதாகவும் உள்ளன. அரசின் திட்டமான வர்த்தகம் புரிதலை எளிதாக்கும் திட்டத்தின்படி இந்தக் காலஅவகாசத்தைக் குறைப்பது விரும்பத்தக்கது. புதிய ஹைட்ரோ கார்பன் துரப்பணம் மற்றும் உரிமக் கொள்கையின்படி ஏல நடைமுறை தொடர்ச்சியானதாக இருக்கும். ஏலத்திற்கான பகுதிகள் ஆண்டுக்கு இரு முறை வழங்கப்படும்.
பின்னணி:
2016-ம் ஆண்டு மத்திய அரசு துரப்பணம் மற்றும் உற்பத்தித் துறையில் ஹைட்ரோ கார்பன் துரப்பணம் மற்றும் உரிமக் கொள்கை என்ற புதிய கொள்கையைத் தொடங்கியது. இது முந்தைய கொள்கை அமைப்பிலிருந்து முற்றிலும் மாறுபட்டது. இந்தப் புதிய கொள்கையின் முக்கிய அம்சங்கள், வருமானப் பகிர்வு ஒப்பந்தம், மரபு சார்ந்த, மரபு சாராத ஹைட்ரோ கார்பன் ஆதாரங்களின் துரப்பண மற்றும் உற்பத்திக்கு ஒரே உரிமம், சந்தைப்படுத்துதல் மற்றும் விலை நிர்ணயத்தில் சுதந்திரம் போன்றவை ஆகும். எச்.இ.எல்.பி. திட்டத்தின் கீழ் திறந்த பரப்பு உரிமக் கொள்கை முக்கியமான புதுமை அம்சமாகும். இந்த அம்சத்தின்படி முதலீட்டாளர் தங்களுக்கு ஆர்வம் உள்ள பகுதிகளைப் பிரித்து எடுத்துக் கொள்ளலாம், அதன் அடிப்படையில் தங்களது ஆர்வத்தை வெளிப்படுத்துவதற்கான இ.ஓ.எல். ஆவணத்தை ஆண்டு முழுவதும் சமர்ப்பிக்கலாம். எந்தப் பகுதிக்கான ஆர்வம் தெரிவிக்கப்பட்டதோ அதன் அடிப்படையில் 6 மாதத்திற்கு ஒரு முறை ஏலம் நடத்தப்படும்.
2017 ஜூலை 1-ஆம் தேதி தொடங்கிய ஓ.ஏ.எல்.பி.யின் முதலாவது சுற்று இ.ஓ.எல்.-க்கு மிக அதிகமான அளவில் விண்ணப்பங்கள் அரசிடம் பெறப்பட்டன. இந்தச் சுற்று 2017 நவம்பர் 15-ஆம் தேதி முடிவுக்கு வந்தது. ஏலத்தின் முதலாவது சுற்றில் 11 மாநிலங்களைச் சேர்ந்த 59,282 சதுர கிலோ மீட்டர் பரப்புள்ள 55 பகுதிகள் ஏலத்திற்கு வந்தன. ஏல நடைமுறை பாதுகாக்கப்பட்ட, அர்ப்பணிக்கப்பட்ட மின்னணு ஏல வலைத்தளத்தின் மூலம் நடைபெற்றது.
-----
(Visitor Counter : 158
பிரதமரின் பொருளாதார ஆலோசனைக் குழு
முதியோருக்கான வாழ்க்கைத் தர பட்டியல் இந்தியாவின் வயதான மக்களின் நலனை மதிப்பிடுகிறது
முதியோர்களுக்கான வாழ்க்கைத்தர பட்டியலை பிரதமரின் பொருளாதார ஆலோசனை குழுவின் தலைவர் டாக்டர் பிபெக் தெப்ராய் வெளியிட்டார். இந்த பட்டியலை, போட்டியியல் மையம் உருவாக்கியது. இது முதியோர்களின் தெரிவிக்கப்படாத பிரச்சினைகளை வெளிகாட்டுகிறது.
இந்த அறிக்கை நாடு முழுவதும் பிராந்திய அளவிலான முதுமை பிரச்சினைகளை அடையாளம் காண்கிறது மற்றும் நாட்டின் ஒட்டுமொத்த நிலவரத்தை மதிப்பிடுகிறது. நாட்டின் முதியோர்களின் நலனுக்கு உதவ, இந்தியா எவ்வாறு சிறப்பாக செயல்படுகிறது என்பது பற்றி இந்த பட்டியல் விரிவாக கூறுகிறது.
‘‘முதியோரின் தாக்கங்களை புரிந்துகொள்ள முறையான வசதி இல்லாமல் இருப்பதால், முதியோர்களுக்காக திட்டமிடுவது, கொள்கைகளை உருவாக்குபவர்களுக்கு சவாலாக உள்ளது. இந்தியாவில் உள்ள முதியோர்களின் தேவைகள் மற்றும் வாய்ப்புகளை நாம் புரிந்து கொள்ளும் விதத்தை விரிவுபடுத்துவதற்காக, முதியோர்களின் வாழ்க்கைத் தர பட்டியல் வெளியிடப்பட்டுள்ளது.
இந்த பட்டியல் முதியோர்களின் பொருளாதார, சுகாதார மற்றும் சமூக நலன் போன்ற முக்கிய விஷயங்களை அளவிடுகிறது மற்றும் இந்தியாவில் உள்ள முதியோர்களின் ஆழ்ந்த நிலவரத்தை வழங்குகிறது. வரும் காலங்களில், மேம்படுத்த வேண்டிய பகுதிகளை அடையாளம் காணவும், தற்போதைய வாய்ப்பை பயன்படுத்தி, நேர்மறையான மாற்றங்களை தொடங்குவதற்கும் இந்த பட்டியல் நாட்டுக்கு உதவுகிறது.
முதியோர்கள் அதிகம் உள்ள மாநிலங்கள், ஒப்பீட்டளவில் முதியோர்கள் அதிகம் உள்ள மாநிலங்கள், வடகிழக்கு மாநிலங்கள், யூனியன் பிரதேசங்கள் போன்ற பிரிவுகளில் முறையே ராஜஸ்தான், இமாச்சலப் பிரதேசம், மிசோரம் மற்றும் சண்டிகர் ஆகியவை முன்னணியில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744755
-----
(Visitor Counter : 302
பிரதமர் அலுவலகம்
குஜராத் சாலை விபத்தில் ஏற்பட்ட உயிரிழப்புக்கு பிரதமர் இரங்கல்: பாதிக்கப்பட்டவர்களுக்கு கருணைத் தொகை அறிவித்தார்
குஜராத்தில் ஆனந்த் மாவட்டத்தில் நிகழ்ந்த சாலைவிபத்து காரணமாக ஏற்பட்ட உயிரிழப்புக்கு பிரதமர் திரு நரேந்திரமோடி இரங்கல் தெரிவித்துள்ளார்.
சுட்டுரையில் பிரதமர் அலுவலகம் விடுத்துள்ள செய்தியில்,
‘‘குஜராத் ஆனந்த் மாவட்டத்தில் சாலை விபத்து காரணமாக ஏற்பட்ட உயிரிழப்புகளால் வருத்தம் அடைந்தேன். குடும்ப உறுப்பினர்களை இழந்தவர்களுக்கு இரங்கல்கள். உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ.2 லட்சம் கருணைத் தொகை வழங்கப்படும்: பிரதமர் நரேந்திரமோடி’’ என தெரிவிக்கப்பட்டுள்ளது.
------
(
குடியரசுத் தலைவர் செயலகம்
குடியரசுத் தலைவரின் மெய்க்காவலருக்கு வெள்ளியாலான தாரை இசைக்கருவியையும், அதற்கான பதாகையையும், 2022 அக்டோபர் 27 அன்று குடியரசுத்தலைவர் வழங்க உள்ளார்
குடியரசுத் தலைவரின் மெய்க்காவலருக்கு வெள்ளியாலான தாரை இசைக்கருவியையும், அதற்கான பதாகையையும், குடியரசுத்தலைவர் மாளிகையின் முன்பகுதியில் 2022 அக்டோபர் 27 அன்று நடைபெறும் விழாவில் குடியரசுத்தலைவர் திருமதி திரௌபதி முர்மு வழங்குவார்.
இந்த சிறப்புக் காட்சியையும், விழாவையும் காணவிரும்பும் மக்கள் www.presidentofindia.gov.in என்ற இணையதளத்தில் பதிவு செய்துகொள்ளலாம். இருக்கைகளின் எண்ணிக்கை குறைவாகவே இருப்பதால் முதலில் வருவோருக்கு முன்னுரிமை என்ற அடிப்படையில் இடம் ஒதுக்கப்படும்.
சுமார் ஒன்றரை மணி நேரம் நடைபெறும் இந்த விழாவில், வெள்ளியாலான தாரை மற்றும் அதற்கான பதாகையை குடியரசுத் தலைவரின் மெய்க்காப்பாளர் பெற்றுக் கொள்வார். இதைத் தொடர்ந்து இந்த இசைக்கருவியும், பதாகையும் வழங்கப்படுவதன் வரலாறு மற்றும் முக்கியத்துவத்தை எடுத்துரைக்கும் ஒளி, ஒலி காட்சி இடம் பெறும்.
குடியரசுத்தலைவரின் சொந்த படைப்பிரிவான மெய்க்காப்பாளர் பிரிவு, இந்திய ராணுவத்தில் குடியரசுத்தலைவரின் வெள்ளியாலான தாரை மற்றும் அதற்கான பதாகையை பெறுகின்ற தனித்துவம் மிக்க ஒரே படைப்பிரிவாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1870828
நித்தி ஆயோக்
நிலுவையில் உள்ள விவகாரங்களைத் தீர்ப்பதற்கும், தூய்மைப்படுத்துவதற்கும் நிதி ஆயோக் சார்பாக சிறப்பு பிரச்சாரம் 2.0
"தூய்மையான இந்தியா" என்ற இதயப்பூர்வமான அஞ்சலியை மகாத்மா காந்திக்கு செலுத்தும் நோக்கில், நிர்வாக சீர்திருத்தம் மற்றும் மக்கள் குறைதீர்ப்புத் துறை  நிலுவையில் உள்ள வழக்குகளைத் தீர்ப்பதற்கான சிறப்பு பிரச்சாரத்தை 2021 அக்டோபர் 2 முதல் 31வரை தொடங்கியது. இந்தப் பிரச்சாரத்தின் வெற்றியுடன், 2022-ஆம் ஆண்டிலும், 2023-ஆம் ஆண்டிலும் பிரச்சாரத்தைத் தொடர டி.ஏ.ஆர்.பி.ஜி முடிவு செய்தது. அதன்படி, நவம்பர் 2022 முதல் ஆகஸ்ட் 2023 வரை, பொதுமக்களின் குறைகள், நாடாளுமன்ற உறுப்பினர்கள், மாநில அரசுகளின் குறிப்புகள், அமைச்சகங்களுக்கு இடையிலான ஆலோசனைகள் மற்றும் அமைச்சகங்கள் / துறைகளின் நாடாளுமன்ற உத்தரவாதங்கள் ஆகியவற்றை சரியான நேரத்தில் மற்றும் திறம்பட தீர்ப்பதை உறுதி செய்யும் நோக்கத்துடன் சிறப்பு பிரச்சாரம் 2.0 மேற்கொள்ளப்பட்டது.
நிதி ஆயோக் மற்றும் அதனுடன் இணைந்த அலுவலகங்களான வளர்ச்சி கண்காணிப்பு மற்றும் மதிப்பீட்டு அலுவலகம் , அடல் புத்தாக்க இயக்கம்  மற்றும் அதன் தன்னாட்சி நிறுவனமான தேசிய தொழிலாளர் பொருளாதார ஆராய்ச்சி மற்றும் மேம்பாட்டு நிறுவனம் ஆகியவற்றால் நிலுவையில் உள்ள விவகாரங்கள் மற்றும் தூய்மைக்கான சிறப்பு பிரச்சாரம் 2.0 மேற்கொள்ளப்பட்டது. நாடாளுமன்றஉறுப்பினர்கள், மாநில அரசுகள், அமைச்சகங்களுக்கு இடையிலான ஆலோசனைகள் மற்றும் அமைச்சகங்கள் மற்றும் துறைகளின் நாடாளுமன்ற உத்தரவாதங்கள் ஆகியவற்றை சரியான நேரத்தில் மற்றும் திறம்பட தீர்ப்பதை உறுதி செய்வதே இந்த பிரச்சாரத்தின் முக்கிய நோக்கமாகும். தூய்மை இந்தியா இயக்கத்தின் "சிறப்பு பிரச்சாரம் 2.0", பதிவேடு மேலாண்மை, தூய்மை  மற்றும் அலுவலக கழிவுகளை அகற்றுதல் ஆகியவற்றை நோக்கமாகக் கொண்டுள்ளது.
இந்த இயக்கத்தின் கீழ், பொதுமக்களின் குறைகள், நாடாளுமன்ற உத்தரவாதங்கள், பிரதமர் அலுவலக குறிப்புகள் ஆகியவற்றுக்கு தீர்வு காண்பது வேகமெடுத்துள்ளது. பதிவேடு மேலாண்மையின் கீழ், கணிசமான எண்ணிக்கையிலான கோப்புகள் மதிப்பாய்வு செய்யப்பட்டன / களையெடுக்கப்பட்டன, இடம் ஒழிக்கப்பட்டது மற்றும் அலுவலக குப்பை அகற்றுதல் மூலம் வருவாய் ஈட்டப்பட்டது. பரிசீலனைக்கு ஒதுக்கப்பட்ட மொத்த கோப்புகளில், 75 சதவீதத்திற்கும் அதிகமான கோப்புகள் மறுஆய்வு செய்யப்பட்டுள்ளன. மேற்கூறியவற்றுடன், கிட்டத்தட்ட 95% மக்கள் குறைகள் மற்றும் மேல்முறையீட்டு மனுக்களுக்கு இக்காலகட்டத்தில் தீர்வு காணப்பட்டுள்ளது.
நிதி அமைச்சகம்
நேரடி வரி நிர்வாகத்தில் விரிவான சீர்திருத்த நடவடிக்கைகள் மேற்கொள்ளப்பட இருப்பதாக நிதியமைச்சர் தகவல்
நேரடி வரி செலுத்துவது தொடர்பான வழக்குகளின் எண்ணிக்கையை குறைக்க விவாத் சே விஸ்வாஸ்  என்ற புதிய திட்டம் அறிமுகப்படுத்தப்படும் என மத்திய பட்ஜெட்டில் அறிவிக்கப்பட்டுள்ளது. நாடாளுமன்றத்தில் இன்று 2020-21க்கான மத்திய பட்ஜெட்டை தாக்கல் செய்து பேசிய நிதியமைச்சர் திருமதி. நிர்மலா சீதாராமன், வரி செலுத்துவோரின் மேல் முறையீட்டு வழக்குகள் எந்த மட்டத்தில் நிலுவையில் இருந்தாலும் அவர்கள் இந்தத் திட்டத்தின்கீழ் பயன்பெறலாம் என்றும் தெரிவித்தார்.
இத்தி்ட்டத்தின்கீழ், வரி செலுத்துவோர் தாம் செலுத்த வேண்டிய பாக்கி தொகையை 31 மார்ச் 2020க்குள் செலுத்தி விட்டால்
வட்டி மற்றும் அபராதத் தொகை முழுமையாக தள்ளுபடி செய்யப்படும். 31 மார்ச் 2020க்கு பிறகு இத்திட்டத்தின் கீழ் பயனைடைய விரும்புவோர் சற்று கூடுதல் தொகையை செலுத்த வேண்டியிருக்கும். இத்திட்டம் 2020 ஜூன் 30 வரை நடைமுறைப்படுத்தப்படும் என்பதால், வரி செலுத்துவோர் இந்த அரிய வாய்ப்பை பயன்படுத்தி, நீண்டகாலமாக நிலுவையில் உள்ள வழக்குகளிலிருந்து விடுபடுவார்கள் என்று நிதியமைச்சர் நம்பிக்கை தெரிவித்தார்.
உச்சநீதிமன்றம் உட்பட பல்வேறு மேல் முறையீட்டு அமைப்புகளிலும், நேரடி வரி தொடர்பான 4 லட்சத்து 83 ஆயிரம் வழக்குகள் நிலுவையில் இருப்பதை சுட்டிக்காட்டிய திருமதி. நிர்மலா சீதாராமன்இந்த வழக்குகளின் எண்ணிக்கையை குறைக்க அரசு மேற்கொண்ட பல்வேறு நடவடிக்கைகளையும் பட்டியலிட்டார். கடந்த பட்ஜெட்டில் அறிவிக்கப்பட்ட சப்கா விகாஸ் திட்டத்தின் மூலம் ஒரு லட்சத்து 89 ஆயிரம் வழக்குகளுக்கு தீர்வு காணப்பட்டதாகவும் அவர் கூறினார். அரசால் ஏற்படுத்தப்படும் சீர்திருத்த நடவடிக்கைளை அடுத்த கட்டத்திற்கு கொண்டு செல்லும் வகையில், மனித தலையீடுகளை ஒழிக்கவும், வருமானவரி சட்டத்தில் திருத்தங்கள் கொண்டுவரப்படும் என்றும் அவர் தெரிவித்தார்.
ஆதார் மூலம் உடனடியாக நிரந்தர கணக்கு எண்  வழங்குதல்
விரிவான விண்ணப்ப படிவத்தை பூர்த்தி செய்யாமலேயே ஆதார் அட்டை அடிப்படையில், ஆன்லைன் முறையில் வருமானவரி நிரந்தர கணக்கு எண்  வழங்கும் திட்டம் தொடங்கப்பட இருப்பதாகவும் நிதியமைச்சர் தெரிவித்தார்.
அறக்கட்டளைகள்
அறக்கட்டளைகளுக்கு வழங்கப்படும் நன்கொடைகளுக்கு வரி விலக்கு பெறுவதற்கான நடைமுறைகளை எளிமைப்படுத்தும் வகையில், வரி செலுத்துவோர் தமது வருமானவரி கணக்குப் படிவத்தில், யாருக்கு நன்கொடை அளிக்கிறோம் என்ற விவரத்தைப் பூர்த்தி செய்ய வேண்டும் என மத்திய பட்ஜெட்டில் தெரிவிக்கப்பட்டுள்ளது. இதன் மூலம் வரிசெலுத்துவோர் தான் அளிக்கும் நன்கொடைகளுக்கு சிக்கலின்றி வரிச்சலுகை பெறலாம் என்றும் திருமதி. நிர்மலா சீதாராமன் தெரிவித்தார்.